Na podlagi 21. člena Zakona o lokalni samoupravi (Uradni list RS, št. 94/07-UPB2, 79/09, 51/10, 40/12 – ZUJF, 14/15 – ZUUJFO, 76/16 – odl. US, 11/18-ZSPDSLS-1 in 30/18; ZLS), 4. člena Zakona o pogrebni in pokopališki dejavnosti (Uradni list RS, 62/16), 3. člena Zakona o prekrških (Uradni list RS, št. 29/11 – UPB8, 21/13, 111/13, 74/14 – odl. US, 92/14 – odl. US, 32/16, 15/17 – odl. US in 27/17 – Zpro) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci, na svoji \_\_\_\_\_ redni seji, dne \_\_\_\_\_\_\_\_\_\_\_, sprejel

**ODLOK**

**O POKOPALIŠKEM REDU V OBČINI MARKOVCI[[1]](#footnote-1)**

**1 Splošne določbe**

1. **člen**

**(vsebina odloka)**

(1) S tem odlokom Občina Markovci (v nadaljevanju: občina) določa:

* način zagotavljanja 24-urne dežurne službe;
* način izvajanja pogrebne slovesnosti;
* osnovni obseg pogreba;
* način in čas pokopa;
* način pokopa, če je plačnik občina;
* možnost pokopa zunaj pokopališča;
* obratovanje mrliške vežice;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalno dobo za grobove;
* enotni cenik uporabe pokopališča, pokopaliških objektov in naprav ter druge pokopališke infrastrukture;
* razmerje grobnine za posamezno vrsto groba glede na enojni grob;
* druga vprašanja pogrebne in pokopališke dejavnosti ter uporabnikov.

(2) V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

1. **člen**

**(pogrebna in pokopališka dejavnost)**

(1) Pogrebna dejavnost obsega zagotavljanje 24-urne dežurne službe, ki je obvezna občinska gospodarska javna služba. Za izvajanje 24. urne dežurne službe občina podeli koncesijo po postopku in na način kot je to določeno s koncesijskim aktom.

(2) 24-urna dežurna služba obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku.

(3) Pogrebna dejavnost, ki se izvaja na trgu, obsega naslednje storitve:

- prevoz pokojnika, ki ga ne zagotavlja 24-urna dežurna služba;

- pripravo pokojnika;

- upepelitev pokojnika;

- pripravo in izvedbo pogreba.

(4) Pokopališka dejavnost obsega upravljanje ter urejanje pokopališč in jo zagotavlja občina.

1. **člen**

**(upravljavec pokopališč)**

(1) Na območju občine se nahaja pokopališče Markovci.

(2) Upravljavec pokopališča je Občina Markovci.

(3) Upravljanje pokopališča obsega zagotavljanje urejenosti pokopališča, izvajanje investicij in investicijskega vzdrževanja, oddajo grobov v najem, vodenje evidenc ter izdajanje soglasij v zvezi s posegi na območju pokopališč.

(4) Občina lahko za izvajanje določenih nalog v zvezi z upravljanjem pokopališča izbere izvajalca pogrebne dejavnosti v skladu s predpisi o javnem naročanju.

1. **člen**

**(splošna ureditev pokopališča)**

(1) Pokopališče mora biti primerno ograjeno.

(2) Upravljavec mora na pokopališču zagotoviti dovolj urejenih prostorov za odlaganje odpadkov, ustrezno mrežo za oskrbo z vodo in odvoz komunalnih odpadkov, lahko pa zagotovi tudi ozvočenje in osvetlitev.

(3) Upravljavec je dolžan pokopališče z vsemi napravami urejati in vzdrževati kot dober gospodar.

(4) Upravljavec je dolžan iz naslova grobnin zagotoviti redno tekoče in investicijsko vzdrževanje infrastrukturnih objektov in naprav ter druge pokopališče infrastrukture, skupnih glavnih poti, zelenic, dreves, grmovnic, živih mej, odvoz odpadkov, porabo vode, elektrike, nadzorno službo, storitve informacijske pisarne in druga vzdrževalna dela, predvsem pa urejenih prostorov za odpadke, vodovodnih naprav in ograj na območju pokopališča, tako da je omogočena njihova nemotena uporaba v skladu z letnimi plani urejanja in vzdrževanja pokopališča, ki jih sprejme občina.

1. **člen**

**(izrazi)**

Izrazi uporabljeni v tem odloku imajo enak pomen kot je določeno v zakonu, ki ureja pogrebno in pokopališko dejavnost in v podzakonskih predpisih, ki so izdani na njegovi podlagi.

1. **člen**

**(uporaba predpisov)**

Za vprašanja v zvezi z opravljanjem pogrebne in pokopališke dejavnosti iz tretjega člena tega odloka, ki niso posebej urejena s tem odlokom se uporabljajo republiški in občinski predpisi s področja izvajanja pogrebne in pokopališke dejavnosti.

**2 Pogrebna slovesnost**

1. **člen**

**(način izvajanja pogrebne slovesnosti)**

(1) Pogrebna slovesnost obsega dejanja slovesa pred pokopom pokojnika oziroma pred upepelitvijo.

(2) Potek pogrebne slovesnosti in pokopa uskladita upravljavec in naročnik pogreba oziroma izbrani izvajalec pogrebne dejavnosti.

(3) Pogrebna slovesnost se izvede v skladu s pokojnikovo voljo in na način, določen s tem odlokom.

(4) Če pokojnik ni izrazil svoje volje o načinu pokopa in pogrebni slovesnosti, odloča o tem naročnik pogreba.

(5) Slovesnost v zvezi z raztrosom pepela se določi s tem pokopališkim redom.

(6) Pri pogrebni slovesnosti lahko sodelujejo tudi predstavniki verskih skupnosti, društev, ob pokopu njihovih stanovskih pripadnikov pa tudi vojska in policija.

**3 Pogreb**

1. **člen**

**(osnovni obseg pogreba)**

Osnovni obseg pogreba obsega prijavo pokopa, pripravo pokojnika, minimalno pogrebno slovesnost in pokop, vključno s pogrebno opremo.

**3.1 Prijava pokopa**

1. **člen**

**(prijava pokopa)**

(1) Pokop prijavi naročnik upravljavcu pokopališča oziroma izvajalcu pogrebne dejavnosti, ki ga je izbral naročnik pogreba ali občina.

(2) K prijavi pokopa mora naročnik pogreba oziroma izvajalec pogrebne dejavnosti priložiti listino, ki jo izda pooblaščeni zdravnik oziroma zdravstvena organizacija, ali matičar matičnega registra, kjer je bila smrt prijavljena.

**3.2 Priprava pokojnika**

1. **člen**

**(priprava pokojnika)**

Priprava pokojnika obsega vsa potrebna dela pred upepelitvijo ali pokopom, ki jih izvede izvajalec pogrebne dejavnosti, v skladu z zakonom, ki ureja pogrebno in pokopališko dejavnost.

**3.3 Minimalna pogrebna slovesnost**

1. **člen**

**(minimalna pogrebna slovesnost)**

Minimalna pogrebna slovesnost obsega prevoz ali prenos pokojnika iz mrliške vežice oziroma upepeljevalnice do mesta pokopa.

**3.4 Pokop**

1. **člen**

**(pokop)**

(1) Pokop obsega dejanja, ki omogočajo položitev posmrtnih ostankov oziroma upepeljenih ostankov pokojnika v grobni prostor ali raztros pepela na pokopališču, v skladu z voljo pokojnika in na način, določen s tem odlokom.

(2) Pokop se opravi na pokopališču, zunaj pokopališča pa je dovoljen le kot posebni pokop stanovskih predstavnikov v grobnice verskih skupnosti.

(3) Pokop stanovskega predstavnika v grobnice verskih skupnosti na območju občine se lahko opravi po predhodnem soglasju, ki ga izda občinska uprava občine.

**4 Način in čas pokopa**

1. **člen**

**(način pokopa)**

(1) Na območju občine so dovoljene naslednje vrste pokopov:

* pokop s krsto, kjer se pokojnika položi v krsto in pokoplje v grob,
* pokop z žaro, kjer se upepeljeni ostanki pokojnika shranijo v žaro in pokopljejo v grob,
* raztros pepela, ki se opravi na posebej določenem prostoru na pokopališču.

(2) Drugačno ravnanje s pepelom, kot je določeno v drugi in tretji alineji prejšnjega odstavka, ni dovoljeno.

(3) O načinu pokopa se dogovorita upravljavec pokopališča in naročnik pogreba in izbrani izvajalec pogrebne dejavnosti.

(4) Vsakemu pokojniku mora biti zagotovljen dostojen pogreb v skladu z njegovo voljo ali željo naročnika pogreba.

(5) Pogrebna slovesnost se opravi v skladu z določili tega odloka in dogovora med naročnikom pogreba in o načinu priprave in vodenja pogrebne slovesnosti.

(6) Pogrebna slovesnost ima lahko značilnosti obreda posamezne verske skupnosti. V takem primeru se pri pogrebni slovesnosti opravi tudi verski obred.

(7) Pri javni pogrebni slovesnosti je lahko prisoten vsakdo, ki se obnaša kraju in času primerno.

(8) Naročnik pogreba lahko pri načinu poslovitve izbira:

1. **verski pokop**
2. **civilni pokop**
3. **tihi pokop (pogreb v družinskem krogu),**
4. **anonimni pokop.**

(9) Izvajalec pogreba mora uro pogreba javno objaviti tako, da ob položitvi pokojnika v mrliško vežo izobesi obvestilo pred mrliško vežo.

(10) Izvajalec pogreba, v kolikor se tako dogovori z naročnikom pogreba, v mrliški veži, v kateri pokojnik leži, postavi pult z žalno knjigo.

1. **Verski pokop**

* **Verski pokop z mašo**

(11) Pogrebna slovesnost se opravi v mrliški vežici. Če je takšna želja, se lahko 10 min. pred pogrebom moli.

(12) Nekaj minut pred pogrebom se opravi iznos žalnega cvetja, razporeditev zastavonoše s slovensko zastavo, ki ima pripet žalni trak in razporeditev ostalih praporščakov.

(13) Slovesnost se prične z dvigom krste z pokojnikom ali žare z mrliškega odra. Sočasno zapoje zbor. Krsto oz. žaro se prenese na mrliški voz oz. mizico pred oltar v mrliški vežici. Sledi prihod duhovnika in ministrantov ter pričetek maše. Po končani maši sledi pogrebni sprevod.

(14) Pogrebni sprevod se odvija iz mrliške vežice do groba na pokopališču.

(15) Vrstni red v sprevodu:

* Državna zastava z žalnim trakom ali črna zastava, če je umrli tuj državljan,
* Prapori,
* Godba (če je),
* Pevci,
* Pripadniki stanovskih organizacij (lovci, gasilci ipd., če so),
* Nosilci vencev in pokojnikovih odlikovanj in priznanj (če so),
* Moški udeleženci,
* Duhovnik in ministranti,
* Verski simboli (križ/znamenje, svetilke),
* Krsta oz. žara,
* Svojci pokojnika – sorodstvo,
* Ženske.

(16) Ob grobu se udeleženci pogrebne slovesnosti razvrstijo tako, da so neposredno ob grobu svojci umrlega, duhovnik, govornik, nosilci odlikovanj in priznanj, državna zastava ter prapori.

(17) Pri grobu najprej zapojejo pevci, nakar sledijo govorniki, nato duhovnik z molitvijo izroča pokojnika zemlji, sledi spust krste oz. žare. Po minuti molka zaigra žalostinka, nato pozdrav z državno zastavo in prapori. Sledi verski obred. Na koncu sledi beseda zahvale.

(18) Udeleženci pogreba se poslovijo od pokojnika z mimohodom.

(19) V kolikor je pogreb stanovski ali društveni (lovski, gasilski, …) se izvajalec pogreba skupaj z naročnikom in predstavnikom društva dogovori o poteku in organizaciji pogreba.

* **Verski pokop brez maše**

(20) Izvaja se enak protokol kot pri verskem pokopu z mašo, vendar v tem primeru brez maše.

1. **Civilni pokop**

(21) Pogrebna slovesnost se opravi v mrliški vežici.

(22) Nekaj minut pred pogrebom se opravi iznos žalnega cvetja, postavitev zastavonoše slovenske zastave, ki ima pripet žalni trak in praporščakov.

(23) Slovesnost se prične z dvigom krste s pokojnikom ali žare z mrliškega odra. Sočasno zapoje zbor. Krsto oz. žaro se prenese na mrliški voz oz. mizico pred oltar v mrliški vežici. Sledijo pevci in formiranje pogrebnega sprevoda.

(24) Pogrebni sprevod se odvija iz mrliške vežice do groba na pokopališču.

(25) Vrstni red v sprevodu:

* Državna zastava z žalnim trakom ali črna zastava, če je umrli tuj državljan,
* Prapori,
* Godba (če je),
* Pevci,
* Pripadniki stanovskih organizacij (lovci, gasilci ipd., če so),
* Nosilci vencev in pokojnikovih odlikovanj in priznanj (če so),
* Moški udeleženci,
* Krsta oz. žara,
* Svojci pokojnika – sorodstvo,
* Ženske.

(26) Ob grobu se udeleženci pogrebne slovesnosti razvrstijo tako, da so neposredno ob grobu svojci umrlega, govornik, nosilci odlikovanj in priznanj, državne zastave ter prapori.

(27) Pri grobu najprej zapojejo pevci ali godba, nakar sledijo govorniki, nato sledi spust krste oz. žare. Po minuti molka zaigra žalostinka, nato pozdrav z državno zastavo in prapori. Na koncu sledi beseda zahvale.

(28) Udeleženci pogreba se poslovijo od pokojnika z mimohodom.

(29) V kolikor je pogreb stanovski ali društveni (lovski, gasilski, …) se izvajalec pogreba skupaj z naročnikom in predstavnikom društva dogovori o poteku in organizaciji pogreba.

**c) Tihi pogreb (pogreb v družinskem krogu)**

(30) Tihi pogreb se opravi na željo svojcev oz. naročnika pogreba ali pokojnega (oporoka).

Protokol pogreba je odločitev svojcev umrlega. Upravljalec pokopališča in izvajalec pogrebne dejavnosti v zvezi s tihim pogrebom ne smeta dajati nobenih informacij v javnost.

**d.) Anonimni pokop**

(31) Obred anonimnega pokopa se lahko opravi na pokopališču in se izvede tako, da se opravi raztros pepela pokojnika na za to posebej določeni tratni ploskvi.

(32) Anonimni pokop opravi izvajalec pogrebne dejavnosti ob prisotnosti najožjih svojcev ali brez njihove prisotnosti, v skladu z dogovorom z naročnikom pogreba.

(33) Na kraju raztrosa ni obeležja. Kraj pokopa je evidentiran v evidenci o umrlih, ki so pokopani na pokopališču.

(34) Plačnik anonimnega pokopa se lahko odloči za poslovitev od pokojnika.

1. **člen**

**(čas pokopa)**

(1) Pokop na pokopališču Markovci se lahko opravi vsak dan med 11.00 in 17.00 uro.

(2) Čas pokopa določi upravljavec v soglasju z naročnikom pogreba oziroma izbrani izvajalec pogrebne dejavnosti.

**5 Način pokopa, če je plačnik občina**

1. **člen**

**(način pokopa, če je plačnik občina)**

(1) Če je plačnik pokopa občina, se opravi pokop z žaro, kjer se upepeljeni ostanki pokojnika shranijo v žaro in pokopljejo v grobno mesto ali kot raztros pepela. Grobno mesto določi upravljavec v dogovoru z morebitnimi svojci.

(2) Pogreb, ki ga plača občina, mora biti v skladu z veljavno zakonodajo, standardi in normativi.

**6 Mrliške vežice**

1. **člen**

**(mrliške vežice)**

Na pokopališču Markovci je mrliška vežica, katere uporaba je obvezna.

**7 Ureditev groba**

1. **člen**

**(urejanje grobnih polj)**

(1) Grobna polja se uredijo pred pričetkom pokopavanja.

(2) Urejanje grobnih polj zajema izravnavo površin, zasaditev dreves ali grmovnic, sejanje trave ali položitev travne ruše. Drevesa ali grmovnice se lahko zasadijo tudi že ob obstoječih robovih ob soglasju upravljavca.

(3) Pri urejanju novih ali opuščenih grobov lahko upravljavec izdela temelje za nagrobnik, skladno z načrtom razdelitve na pokopališčne oddelke in grobove. Pri preurejanju lahko sodeluje tudi bodoči najemnik grobnega polja.

1. **člen**

**(prva ureditev groba)**

(1) Prva ureditev groba zajema izkop ter zasutje grobne jame ter odvoz odvečne zemlje in posušenega cvetja na odlagališče ter prekop posmrtnih ostankov.

(2) Po opravljenem pokopu se grob uredi v skladu z določili tega odloka. Grob uredi izvajalec pogrebne dejavnosti. Izvajalec pogrebne dejavnosti po opravljenem pokopu poskrbi za odvoz odvečne zemlje na deponijo, odstrani cvetje z groba in očisti grob.

(3) Najemnik groba poskrbi za položitev travne ruše na mesto, od koder je bila odstranjena pred izkopom grobne jame, zasejanje trave in posaditev grmovnic, ki so bile tedaj izkopane in morebitno dosaditev, postavitev spomenika, morebitno postavljanje posode za cvetje in omarice za polaganje sveč.

1. **člen**

**(ureditev groba po pogrebu)**

(1) Upravljavec ali izvajalec pogrebne dejavnosti po pogrebu zasuje grobno jamo oziroma zapre pokrov žarne niše. Na grob položi cvetje ali ga razporedi na stojala.

(2) Najemnik groba lahko do dokončne ureditve groba na grob postavi začasno obeležje.

**8 Vzdrževanje reda, čistoče in miru na pokopališču**

1. **člen**

**(vzdrževanje reda, čistoče in miru na pokopališču)**

(1) Upravljavec pokopališča vzdržuje red, čistočo in mir na pokopališču tako, da:

* skrbi za urejenost in vzdržuje pokopališče in pokopališke objekte;
* oddaja prostore in grobove v najem in vodi evidenco sklenjenih pogodb;
* določa mesto, datum in uro pokopa, glede na predhodni dogovor z naročnikom pogreba oziroma izbranim izvajalcem pogrebne dejavnosti;
* vodi evidenco o grobovih in pokopih;
* organizira in nadzira dela na pokopališču;
* skrbi za red in čistočo na pokopališču in v njegovi neposredni okolici;
* skrbi za urejenost in vzdrževanje mrliške vežice in njenega funkcionalnega prostora;
* izdaja pisna soglasja za izvedbo kamnoseških del za končno ureditev groba.

(2) Kamnoseška dela se lahko opravljajo le od ponedeljka do sobote med 7.00 in 20.00 uro, vendar ne uro pred in uro po pogrebu ter v času pogreba.

1. **člen**

**(prepovedi)**

(1) Obiskovalec pokopališča je dolžan ob vstopu na pokopališče opustiti vse, kar bi bilo zoper pieteto do umrlih in se obnašati na pokopališču in njegovi neposredni bližini tako, da izkaže ustrezno spoštovanje do umrlih, drugih obiskovalcev in samega kraja.

(2) Na pokopališču ni dovoljeno zlasti:

* nedostojno vedenje, kot je vpitje, glasno smejanje, razgrajanje in hoja po grobovih oziroma prostorih za grobove;
* odlaganje odpadkov izven za to določenega prostora;
* onesnaženje in poškodovanje pokopaliških objektov in naprav, nagrobnikov, grobov ali nasadov;
* odtujevanje predmetov s tujih grobov, pokopaliških objektov in drugih prostorov na pokopališču;
* poškodovanje pokopaliških objektov in naprav, nagrobnikov, grobov ali nasadov;
* vodenje živali na pokopališki prostor in objekte na območju pokopališča;
* v času napovedane pogrebne slovesnosti brez soglasja upravljavca opravljati prevozov, kamnoseških, vrtnarskih, kovino-strugarskih in drugih del,
* brez soglasja upravljavca opravljati kamnoseških, vrtnarskih, kovino-strugarskih in drugih del,
* vstop s kolesom s pomožnim motorjem, kolesom z motorjem, motornim kolesom, vožnja, ustavljanje in parkiranje, razen za potrebe opravljanja dejavnosti upravljavca in ureditve ali vzdrževanja groba.

**9 Način oddaje grobov v najem**

1. **člen**

**(oddaja grobov v najem)**

(1) Grobove oddaja v najem upravljavec pokopališča na podlagi najemne pogodbe za nedoločen čas v skladu s tem odlokom.

(2) Najemnik groba je lahko je lahko samo ena pravna ali fizična oseba.

(3) Če naročnik pogreba ob prijavi pogreba nima v najemu groba, mu ga dodeli v najem upravljavec pokopališča, s katerim mora naročnik pogreba pred naročilom pogreba skleniti najemno pogodbo, razen pri raztrosu pepela ali pokopu zunaj pokopališča.

(4) Ob pisnem soglasju naročnika pogreba lahko namesto njega najemno pogodbo z upravljavcem pokopališča sklene druga pravna ali fizična oseba. Če nobena druga oseba ob pisnem soglasju z upravljavcem pokopališča ne sklene najemne pogodbe, jo mora skleniti naročnik pogreba v skladu s prejšnjim odstavkom.

(5) V primeru smrti najemnika groba se najem prenese na dediča ali bližnje svojce (zakonec ali otroci), če teh ni, ostane grob v rokah upravljavca.

1. **člen**

**(pogodba o najemu groba)**

Pogodba o najemu groba mora določati zlasti:

* osebe najemnega razmerja;
* čas najema;
* vrsto, zaporedno številko in velikost groba;
* osnove za obračun višine letne najemnine in način plačevanja;
* obveznost najemojemalca glede urejanja grobov, oziroma prostora za grob;
* ukrepe v primeru neizpolnjevanja obveznosti najemojemalca iz te pogodbe in druge obveznosti najemojemalca.

1. **člen**

**(razveljavitev najemne pogodbe)**

(1) Upravljavec razveljavi pogodbo o najemu v naslednjih primerih:

* če najemnik grobnega prostora po predhodnem opozorilu ne poravna grobnine za preteklo leto,
* če najemnik ne vzdržuje grobnega prostora v skladu s pokopališkim redom kljub opozorilu,
* ob opustitvi pokopališča,
* če upravljavcu ni znan najemnik oziroma če le-ta ni sporočil spremembe bivališča in imena, pa mu računa za grobnino ni bilo mogoče vročiti tudi po preteku enega leta,
* kadar tako zahteva načrt ureditve in razdelitve pokopališča.

(2) V primeru tretje in pete alineje prvega odstavka tega člena mora upravljavec o razveljavitvi pogodbe o najemu obvestiti najemnika vsaj šest mesecev pred opustitvijo pokopališča oz. ureditve in razdelitve pokopališča.

(3) V primeru 5. alineje prvega odstavka tega člena je upravljavec dolžan zagotoviti nadomestni prostor za premestitev pokojnikov, v kolikor tako zahtevajo svojci oz. najemniki grobov.

(4) V primeru razveljavitve pogodbe o najemu mora najemnik v treh (3) mesecih od prenehanja veljavnosti pogodbe z groba odstraniti nagrobnik in druge predmete. Če najemnik nagrobnika in drugih predmetov ne odstrani v tem roku, stori to upravljavec pokopališča na stroške najemnika.

(5) V primeru razveljavitve pogodbe v skladu s četrto alinejo prvega odstavka tega člena prenehanje pogodbe o najemu ugotovi občinska uprava s sklepom, ki se za obdobje enega meseca objavi na oglasni deski in na spletni strani občine.

(6) Po razveljavitvi pogodbe o najemu je grobni prostor opuščen grob do konca mirovalne dobe, nakar se prekoplje in odda drugemu najemniku. V času od opuščenosti groba do oddaje v najem drugemu najemniku skrbi za minimalno vzdrževanje opuščenega groba upravljavec.

1. **člen**

**(dolžnosti in pravice uporabnikov storitev in upravljavca)**

(1) Uporabniki storitev iz tega odloka imajo pravico in obveznost do uporabe storitev pod pogoji, določenimi v tem odloku in drugih odlokih s tega področja, pravico do pritožbe na pristojne organe, če so kršene njihove pravice in obveznost spoštovanja navodil upravljavca in predpisov, ki urejajo področje varnosti, reda in miru, zdravstvenega in sanitarnega varstva in ostalih predpisov, ki urejajo pokope.

(2) Najemniki grobov so dolžni:

* vzdrževati grobove in vmesne prostore med grobovi,
* spoštovati vsa določila iz pogodbe o najemu,
* redno plačevati grobnino,
* urejati grob v skladu z načrtom pokopališča in soglasja upravljavca,
* v primeru pokopa začasno odstraniti vse predmete na grobnem mestu, ki bi se lahko poškodovali,
* upoštevati določila pokopališkega reda.

**10 Posegi v prostor na pokopališču**

1. **člen**

**(posegi v prostor na pokopališču)**

(1) Postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču je dovoljen ob predhodnem soglasju upravljavca pokopališča.

(2) Upravljavec pokopališča daje soglasja za postavitev, popravilo, odstranitev spomenikov in drugih nagrobnih obeležij na območju pokopališča v skladu z zakonom in tem odlokom.

(3) Upravljavec pokopališča izda soglasje v treh (3) dneh od prejema popolne vloge, razen v primerih, ko so objekti kulturna dediščina ali kulturni spomenik. O zavrnitvi soglasja odloči občinska uprava v 15 dneh. Odločitev občinske uprave je dokončna, zoper njo pa je mogoč upravni spor.

(4) Za druga dela na območju pokopališča (klesanje in barvanje črk, čiščenje spomenikov in drugih nagrobnih obeležij ter vrtnarske storitve) mora izvajalec pri upravljavcu pokopališča priglasiti le termin izvedbe del. Priglasitev je brezplačna.

(5) Če najemnik ne vzdržuje nagrobnega spomenika in groba v celoti in je nagrobna oprema v takšnem stanju, da ogroža varnost za obiskovalce pokopališča ali sosednje grobove ali grob zaradi neurejenosti kvari izgled pokopališča in ga najemnik na opozorilo upravljavca pokopališča v roku treh (3) mesecev ne uredi, se šteje grob za opuščenega.

**11** **Grobovi**

1. **člen**

**(zvrsti grobov)**

Na pokopališču v občini so naslednje zvrsti grobov:

* enojni,
* družinski ali dvojni,
* žarni grobovi, ki so talni ali zidni,
* grobnica,
* prostor za raztros pepela in
* prostor za anonimni pokop.

1. **člen**

**(načrt pokopališča)**

Pokopališče mora imeti pokopališki kataster in načrt pokopališča z razdelitvijo na pokopališčne oddelke in grobove, evidenco grobov in pokopanih oseb v posameznem grobu, datum pokopa ter oznako groba. Za vodenje pokopališkega katastra in načrt mora ustrezno skrbeti upravljavec.

**12 Okvirni tehnični normativi za grobove**

1. **člen**

**(grobovi)**

(1) Enojni grobovi so tisti, ki omogočajo pokop odrasle osebe. V enojne grobove se pokopavajo krste in žare. Enojni grobovi so talni.

(2) Družinski ali dvojni grobovi so tisti, kjer je grobni prostor večjih dimenzij od enojnega grobnega prostora, ki omogočajo pokop ene krste poleg druge na enaki višini v grobu. V družinske grobove se lahko poleg krst pokopavajo tudi žare.

(3) Žarni grobovi so talni in zidni. V žarne grobove se pokopavajo le žare. Zidni žarni grobovi so ali pokončni, v katere je mogoče shraniti do 10 žar ali manjši pokončni, v katere je mogoče shraniti do 5 žar. Žare ni dovoljeno shranjevati izven pokopališča.

(4) Grobnica ima v celoti obzidan podzemni del. V grobnico se krste pokopavajo tako, da se polagajo ena na drugo ali pa na police. V grobnico se pokopavajo le krste s kovinskimi vložki in žare.

(5) Na pokopališču so grobovi naslednjih dimenzij:

|  |  |  |  |
| --- | --- | --- | --- |
| Vrsta groba | Dolžina | Širina | Globina |
| Enojni grob | 2,0 m | 1,0 m | min. 1,8 m |
| Družinski grob ali dvojni grob | 2,0 m | 1,6 m | min. 1,8 m |
| Žarni grob – talni | 0,7 m | 1,0 m | min. 0,7 m |
| Žarni grob – zidni:  Pokončni (za 10 žar)  Manjši pokončni (za 5 žar) | Višina:  2,0 m  0,83 m | 1,6 m  0,74 m | 0,4 m |

(6) Dimenzije grobov iz prejšnjega odstavka tega člena predstavljajo zunanji vidni obod in veljajo za na novo pridobljena grobna polja in preurejanje obstoječih grobnih polj.

(7) Globina prvega pokopa krste v grob je najmanj 1,80 m.

(8) Enojne in družinske grobove je dovoljeno poglobiti do 2,50 m, da se lahko vanje zvrsti več zaporednih krst, če to dopuščajo geološki pogoji; talni žarni grob se lahko poglobi za 0,30 m.

(9) Odmiki med grobovi morajo biti široki 0,3 m. Poti med vrstami klasičnih grobov morajo biti široke 1 m, med vrstami žarnih grobov pa 1,3 m.

1. **člen**

**(višina nagrobnih obeležij)**

Nagrobni spomeniki, nagrobne ograje in druga znamenja se postavijo v skladu z načrtom razdelitve na pokopališčne oddelke in grobove pokopališča in so lahko pokončni ali ležeči in ne smejo segati izven meje določenega grobnega prostora, v višino pa smejo segati največ do 1,2 m.

1. **člen**

**(spreminjanje grobnih polj)**

Obnova nagrobnih spomenikov in okvirjev ali spreminjanje enojnih grobov v družinske in obratno je možno samo s pisnim soglasjem, ki ga izda upravljavec na podlagi vloge za izdajo soglasja najemnika groba, če je to izvedljivo na določeni lokaciji in v skladu z načrtom razdelitve na pokopališčne oddelke in grobove.

1. **člen**

**(ureditev grobnega polja)**

Najemnik lahko prosto ureja notranji obod tradicionalnega grobnega polja, vendar na njem ne sme zasajati trajnic, ki bi po višini presegale nagrobni kamne, postavljen na tem grobnem polju. Najemnik mora skrbeti za urejenost grobnega polja, to pomeni, da grobno polje ne sme zaraščati. Če v primeru zaraščanja najemnik kljub pisnemu opozorilu upravljavca grobnega polja ne uredi, lahko upravljavec pogodbo o najemu enostransko prekine in ravna, kot da je grob opuščen in ga nameni za nadaljnji najem.

1. **člen**

**(grobnica)**

(1) Na pokopališču Markovci je ena grobnica.

(2) Novih grobnic na pokopališču Markovci ni dovoljeno graditi.

1. **člen**

**(prostor za anonimni pokop)**

(1) Prostor za anonimni pokop je prostor na oddelku pokopališča, ki je enotno urejen po načrtu razdelitve in je brez označbe in imena pokojnika, namenjen pokopu krst ali žar.

(2) Podatke o pokojnikih, ki so bili anonimno pokopani, vodi upravljavec pokopališča.

(3) Na prostoru za anonimne pokope mora biti urejen skupni prostor za polaganje cvetja in prižiganje sveč.

1. **člen**

**(prostor za raztros pepela)**

(1) Prostor za raztros pepela je prostor na posebnem oddelku pokopališča, namenjen raztrosu pepela. Imena pokojnih, razen pri anonimnem pokopu so, če naročniki pogrebov to želijo, napisana na skupnem nagrobniku.

(2) Na prostoru za raztros pepela je urejen skupni prostor za polaganje cvetja in prižiganje sveč. Zunaj tega prostora ni dovoljeno polagati cvetja, sveč in drugih predmetov ali hoditi po tem prostoru, razen za namene vzdrževanja pokopališč.

1. **člen**

**(mirovalna doba za grobove)**

(1) Mirovalna doba je čas, ki mora preteči od zadnjega pokopa na istem mestu v istem grobu.

(2) Mirovalna doba za pokop s krsto jedeset (10) let.Za pokop z žaro ni mirovalne dobe.

(3) Prekop groba in pokop pokojnika na isto mesto v grobu, kjer je bil kdo pokopan, se sme opraviti po preteku mirovalne dobe, razen za pokop z žaro.

**13 Cenik uporabe pokopališča, pokopaliških objektov in naprav ter druge pokopališke infrastrukture in storitev**

1. **člen**

**(cenik)**

Za uporabo pokopališča, pokopališke objekte in naprave ter drugo pokopališko infrastrukturo plačujejo uporabniki oziroma najemniki naslednje cene, ki jih potrdi občinski svet:

* cena uporaba poslovilnega objekta ali mrliške vežice,
* cena najema groba (grobnina).

1. **člen**

**(grobnina)**

(1) Grobnina (cena najema groba) je sorazmerni delež letnih stroškov upravljanja pokopališke dejavnosti za posamezno vrsto groba, izračunan na podlagi seštevka vseh vrst grobov in njihovih razmerij do enojnega groba.

(2) Stroški grobnine vključujejo stroške za urejenost pokopališča, oddaje grobov v najem in stroške vodenja evidenc.

(3) Višino grobnine na predlog upravljavca pokopališča, upoštevajoč predhodna odstavka, s sklepom določi občina, ki pri tem upošteva tudi morebitno pogrebno pristojbino ter druga sredstva, namenjena upravljanju tega pokopališča.

(4) Grobnina je letna, vendar se lahko plača tudi za obdobje, daljše od enega leta, a največ za deset let.

(5) Ob prvem najemu groba se grobnina plača v sorazmernem delu do konca letnega obdobja.

(6) Grobnino mora najemnik poravnati za tekoče leto najkasneje do 31. marca oziroma v 15 dneh po prejemu računa. Upravljavec izstavi račune za letno grobnino najkasneje do 15. marca v tekočem letu.

1. **člen**

**(razmerje grobnine)**

Razmerje grobnine za posamezno vrsto groba glede na grobnino za enojni grob znaša:

* za dvojni oz. družinski grob 1,6 grobnine za enojni grob,
* za talni žarni grob 0,6 grobnine za enojni grob,
* za zidni žarni grob enaka grobnina kot za enojni grob.

**14 Nadzor**

1. **člen**

**(nadzor)**

Nadzor nad izvajanjem tega odloka izvaja medobčinska inšpekcija.

**15 Prekrški**

1. **člen**

**(prekrški)**

(1) Z globo 200,00 EUR se kaznuje pravna oseba ali samostojni podjetnik posameznik če:

* odlaga odpadke izven za to določenega prostora,
* onesnažuje pokopališke objekte in naprave, nagrobnike, grobove ali nasade,
* brez soglasja upravljavca opravlja kamnoseška, vrtnarska, kovino-strugarska ali druga dela,
* v času napovedane pogrebne slovesnosti brez soglasja upravljavca opravlja prevoze, kamnoseška, vrtnarska, kovino-strugarska in druga dela,
* vstopa na pokopališče s kolesom s pomožnim motorjem, kolesom z motorjem, motornim kolesom ali drugim vozilom,
* opravlja vožnjo, ustavljanje ali parkiranje na pokopališču, razen za potrebe opravljanja dejavnosti upravljavca in ureditve ali vzdrževanja groba.

(2) Z globo 150,00 EUR se kaznuje za prekršek iz prvega odstavka tega člena odgovorna oseba pravne osebe ali odgovorna oseba samostojnega podjetnika posameznika.

(3) Z globo 80,00 EUR se kaznuje posameznik, ki:

* se nedostojno vede, kot je vpitje, glasno smejanje, razgrajanje in hoja po grobovih oziroma prostorih za grobove;
* odlaga odpadke izven za to določenega prostora;
* onesnažuje ali poškoduje pokopališke objekte in naprave, nagrobnike, grobove ali nasade;
* odtujuje predmete s tujih grobov, pokopaliških objektov in drugih prostorov na pokopališču;
* vodi živali na pokopališki prostor in objekte na območju pokopališča;
* brez soglasja upravljavca opravlja kamnoseška, vrtnarska, kovino-strugarska ali druga dela,
* v času napovedane pogrebne slovesnosti brez soglasja upravljavca opravlja prevoze, kamnoseška, vrtnarska, kovino-strugarska in druga dela;
* vstopa na pokopališče s kolesom s pomožnim motorjem, kolesom z motorjem, motornim kolesom ali drugim vozilom.

**16 Prehodni in končna določba**

1. **člen**

**(prehodni določbi)**

(1) Dokler na pokopališčih ni določen prostorzaraztros pepela, ta vrsta pokopa ni dovoljena.

(2) Dokler na pokopališčih ni določen prostor za anonimni pokop, ta vrsta pokopa ni dovoljena.

1. **člen**

**(prenehanje veljavnosti in začetek veljavnosti)**

(1) Z dnem uveljavitve tega odloka preneha veljati Odlok o pokopališkem redu in pogrebnih svečanostih Občine Markovci (Uradno glasilo slovenskih občin, št. 31/11).

(2) Ta odlok začne veljati petnajsti (15.) dan po objavi v Uradnem glasilu slovenskih občin.

Številka:

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev:**

V letu 2016 je bil sprejet novi Zakon o pogrebni in pokopališki dejavnosti – ZPPDej (Uradni list RS, 62/16), ki v prehodnih in končnih določbah občinam nalaga, da sprejmejo nove odloke.

Zakona o pogrebni in pokopališki dejavnosti določa, da občina z odlokom predpiše pokopališki red, v katerem podrobneje določi izvajanje pogrebne in pokopališke dejavnosti. **S pokopališkim redom se določijo:**

* način zagotavljanja 24-urne dežurne službe,
* način izvajanja pogrebne slovesnosti;
* storitve pokopališko pogrebnega moštva, ki se lahko zagotavljajo na posameznem pokopališču;
* osnovni obseg pogreba;
* način in čas pokopa;
* način pokopa, če je plačnik občina;
* možnost pokopa zunaj pokopališča, z določitvijo prostora;
* ravnanje s pokojnikom do pokopa v krajih, kjer na pokopališčih ni mrliške vežice;
* pokopališča, ki morajo imeti mrliške vežice;
* obratovanje mrliških vežic;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalna doba za grobove;
* enotni cenik uporabe pokopališča, pokopaliških objektov in naprav ter druge pokopališke infrastrukture;
* pogrebna pristojbina, ki jo lahko določi občina za izvedbo pogreba na posameznem pokopališču, in ki jo upravljavcu pokopališča plača izvajalec pogreba;
* razmerje grobnine za posamezno vrsto groba glede na enojni grob;
* druga vprašanja pogrebne in pokopališke dejavnosti ter uporabnikov.

**Bistvene novosti predloga odloka napram veljavnemu Odloku o pokopališkem redu in pogrebnih svečanostih Občine Markovci (Uradno glasilo slovenskih občin, št. 31/11):**

* najemna razmerja se sklepajo za nedoločen čas,
* obvezna gospodarska javna služba je le **24-urna dežurna služba,** ki obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe (izjemi: prvi prevoz, kadar se pokojni že nahaja v hrambi zdravstvenih in drugih javnih institucionalnih ustanov in prvi prevoz, ko pokojni umre doma in mrliški oglednik naroči odvoz pokojnika),
* pri verskem pokopu z mašo se maša opravi v mrliški vežici,
* določitev načina pokopa, kadar je plačnik občina,
* rok izdaje soglasja: 3 dni od prejema popolne vloge,
* novih grobnic ne bo dovoljeno graditi,
* možnost pokopa z raztrosom pepela.

**Novost, ki jo dopušča nov ZPPDej, je tudi pogrebna pristojbina,** ki jo lahko določi občina za izvedbo pogreba na posameznem pokopališču, in ki jo upravljavcu pokopališča plača izvajalec pogreba. **Pristojbine predlog odloka ne uvaja,** saj je utemeljeno pričakovati, da bi bila določena na škodo končnih uporabnikov, tj. svojcev oz. naročnikov pogrebov.

Izvajalec pogrebne dejavnostije lahko pravna ali fizična oseba, ki izpolnjuje pogoje, določene z zakonom in je pridobila dovoljenje za opravljanje pogrebne dejavnosti. Za izvajanje 24-urne dežurne službe dovoljenje za opravljanje pogrebne dejavnosti ni potrebno.

Pogrebna dejavnost obsega zagotavljanje 24-urne dežurne službe, ki je obvezna občinska gospodarska javna služba, ter prevoz, pripravo in upepelitev pokojnika ter pripravo in izvedbo pogreba.

Upravljavec pokopališča je občina ali oseba javnega prava, ki jo za upravljavca določi organ, pristojen za izvrševanje proračuna občine, s svojim aktom v skladu z zakonom, ki ureja ravnanje s stvarnim premoženjem države in samoupravnih lokalnih skupnosti.

Pokopališka dejavnost obsega upravljanje ter urejanje pokopališč in ju zagotavlja občina. Upravljanje pokopališč obsega zagotavljanje urejenosti pokopališča, izvajanje investicij in investicijskega vzdrževanja, oddajo grobov v najem, vodenje evidenc ter izdajanje soglasij v zvezi s posegi na območju pokopališč.

Lokalna skupnost zagotavlja gospodarske javne službe skladno s 7. členom Zakona o gospodarskih javnih službah – ZGJS v naslednjih oblikah:

* v režijskem obratu, kadar bi bilo zaradi majhnega obsega ali značilnosti službe neekonomično ali neracionalno ustanoviti javno podjetje ali podeliti koncesijo,
* v javnem gospodarskem zavodu, kadar gre za opravljanje ene ali več gospodarskih javnih služb, ki jih zaradi njihove narave ni mogoče opravljati kot profitne oziroma če to ni njihov cilj,
* v javnem podjetju, kadar gre za opravljanje ene ali več gospodarskih javnih služb večjega obsega ali kadar to narekuje narava monopolne dejavnosti, ki je določena kot gospodarska javna služba, gre pa za dejavnost, ki jo je mogoče opravljati profitno,
* z dajanjem koncesij.

Način izvajanja javne službe ter predmet in pogoji za opravljanje obvezne 24-urne dežurne službe se v skladu z določili Zakona o gospodarskih javnih službah uredijo s posebnima odlokoma.

Pogrebna slovesnost v skladu ZPPDej obsega dejanja slovesa pred pokopom pokojnika oziroma pred upepelitvijo. Zakon določa, da čas in način pogrebne slovesnosti in pokopa uskladita upravljavec pokopališča in naročnik pogreba oziroma izbrani izvajalec pogrebne dejavnosti; da se pogrebna slovesnost opravi v skladu z voljo pokojnika in na način, določen s pokopališkim redom; da se pogrebna slovesnost izvede v skladu z pokojnikovo voljo in na način, določen s pokopališkim redom; da se slovesnost v zvezi z raztrosom pepela določi s pokopališkim redom in da lahko pri pogrebni slovesnosti sodelujejo tudi predstavniki verskih skupnosti in društev.

Pogrebna slovesnost se opravi v skladu z voljo pokojnika in na način, določen s pokopališkim redom. Besedilo predloga odloka je povzeto iz sedaj veljavnega odloka in je v skladu s krajevnimi običaji.

Osnovni pogreb obsega prijavo pokopa, pripravo pokojnika, minimalno pogrebno slovesnost in pokop, vključno s pogrebno opremo.

Pokop prijavi upravljavcu pokopališča naročnik pogreba oziroma izvajalec pogrebne dejavnosti, ki ga je izbral naročnik pogreba ali občine.

Minimalna pogrebna slovesnost obsega prevoz ali prenos pokojnika iz mrliške vežice oziroma upepeljevalnice do mesta pokopa.

Pokop obsega dejanja, ki omogočajo položitev posmrtnih ostankov oziroma upepeljenih ostankov pokojnika v grobni prostor ali raztros pepela, v skladu z voljo pokojnika in na način, določen s pokopališkim redom.

Zakon določa naslednje vrste pokopov:

* pokop s krsto, kjer se pokojnika položi v krsto in pokoplje v grob,
* pokop z žaro, kjer se upepeljeni ostanki pokojnika shranijo v žaro in pokopljejo v grob,
* raztros pepela, ki se opravi na posebej določenem prostoru na pokopališču ali zunaj njega,
* pokop, ki se opravi po predpisih, ki urejajo vojna grobišča ali prikrita vojna grobišča.

Zakona dovoljuje pokope zunaj pokopališča, če to omogoča pokopališki red.

Občina s pokopališkim redom predpiše način pokopa, če je plačnik občina.

Če ni naročnika pogreba, pokop prijavi občina, kjer je imel pokojnik zadnje stalno prebivališče. Kadar ni mogoče ugotoviti kraja zadnjega stalnega prebivališča, pokop prijavi občina, kjer je imel pokojnik zadnje začasno prebivališče. Če ni mogoče ugotoviti niti zadnjega začasnega prebivališča, prijavi pokop občina, v kateri je oseba umrla oziroma je bila najdena. Stroške pogreba mora poravnati občina, ki je prijavila pokop, če ni drugega naročnika pogreba.

Občina mora s svojim aktom v skladu z zakonom določiti kraje, kjer je na pokopališčih predpisana uporaba mrliške vežice. Če pokopališče nima mrliške vežice, se lahko namesto vežice uporabi hiša z največ dvema stanovanjema, pod pogojem, da je to v skladu s predpisi o mrliško pregledniški službi. V krajih, kjer je mrliška vežica, ni dovoljeno, da je pokojnik do pogreba doma.

S pokopališkim redom se določi tudi vzdrževanje reda, čistoče in miru na pokopališču.

ZPPDej določa, da grob odda v najem upravljavec pokopališča na podlagi najemne pogodbe v skladu s predpisi občine in pokopališkim redom. Najemnik ali najemnica groba je lahko samo ena pravna ali fizična oseba. Grob se odda v najem najemniku za nedoločen čas.

Zakon tudi določa, da če naročnik pogreba ob prijavi pogreba nima v najemu groba, mu ga dodeli v najem upravljavec pokopališča, s katerim mora naročnik pogreba pred naročilom pogreba skleniti najemno pogodbo, razen pri raztrosu pepela ali pokopu zunaj pokopališča.

V skladu s 36. členom Zakona o pogrebni in pokopališki dejavnosti upravljavec pokopališča daje soglasja za postavitev, popravilo, odstranitev spomenikov in drugih nagrobnih obeležij na območju pokopališča v skladu s tem zakonom in odlokom občine. Objekti, ki so kulturna dediščina ali kulturni spomenik, se urejaj v skladu s predpisi s področja varstva kulturne dediščine. Upravljavec pokopališča mora izdati soglasje v treh dneh od prejema popolne vloge, razen v primerih, ko so objekti kulturna dediščina ali kulturni spomenik. O zavrnitvi soglasja pa odloči pristojni občinski organ v 15 dneh. Odločitev pristojnega občinskega organa je dokončna, zoper njo pa je mogoč upravni spor. Za druga dela na območju pokopališča (klesanje in barvanje črk, čiščenje spomenikov in drugih nagrobnih obeležij ter vrtnarske storitve) pa mora izvajalec pri upravljavcu priglasiti le termin izvedbe del. Priglasitev je brezplačna.

S pokopališkim redom se določijo zvrsti grobov in okvirni tehnični normativi za grobove.

Nove grobnice je v skladu z zakonom dovoljeno graditi le, če lokalna skupnost tako določi z odlokom o pokopališkem redu ali prostorskim aktom, ki ureja pokopališče.

Okvirni tehnični normativi za grobove so v predlogu odloka povzeti po sedaj veljavnem odloku.

ZPPDej določa, da je prostor za raztros pepela prostor na posebnem oddelku pokopališča, namenjen raztrosu pepela. Imena pokojnih, razen pri anonimnem pokopu, so, če naročniki pogrebov to želijo, napisana na skupnem nagrobniku. Na prostoru za raztros pepela je urejen skupni prostor za polaganje cvetja in prižiganje sveč. Zunaj tega prostora ni dovoljeno polagati cvetja, sveč in drugih predmetov ali hoditi po tem prostoru, razen za namene vzdrževanja pokopališč.

Zakon določa, da se sme prekop groba in pokop pokojnika na isto mesto v grobu, kjer je bil kdo pokopan, opraviti po preteku mirovalne dobe. Mirovalna doba je čas, ki mora preteči od zadnjega pokopa na istem mestu v istem grobu. Mirovalna doba za pokop s krsto ne sme biti krajša od desetih let, pri čemer je treba upoštevati značilnosti zemljišča, na katerem je pokopališče. Za pokop z žaro navedeno ne velja.

V odloku so določene globe za kršitev tega odloka v skladu s prvim odstavkom 3. člena Zakona o prekrških – ZP-1, ki določa, da se lahko prekrški predpišejo z odlokom samoupravne lokalne skupnosti. V skladu z določilom sedmega odstavka 17. člena ZP-1 se z odlokom samoupravne lokalne skupnosti lahko predpiše samo globa v določenem znesku:

* za posameznika od 40 do 1.250 eurov,
* za samostojnega podjetnika posameznika in posameznika, ki samostojno opravlja dejavnost, od 100 do 30.000 eurov,
* za pravno osebo od 100 do 75.000 eurov, če se pravna oseba po zakonu, ki ureja gospodarske družbe, šteje za srednjo ali veliko gospodarsko družbo, pa od 250 do 125.000 eurov,
* za odgovorno osebo pravne osebe ali odgovorno osebo podjetnika posameznika oziroma posameznika, ki samostojno opravlja dejavnost in za odgovorno osebo v samoupravni lokalni skupnosti od 40 do 2.500 eurov.

Predlog odloka ne predpisuje višjih glob, saj povzema sedaj veljavne globe.

Glede na navedeno Občinskemu svetu Občine Markovci predlagam, da predlog odloka obravnava in sprejme.

Milan GABROVEC, prof.

župan

1. [↑](#footnote-ref-1)